projecte-aina/catalan_government_crawling huggingface dataset:
Una gran part de l'art i també de la història de la humanitat està emmagatzemada en aquestes mansions del coneixement i de la creativitat anomenats museus.
Sabies que pots visitar molts d'ells sense sortir de casa i totalment de franc?
Blog que ofereix una colla de notícies sobre el panorama artístic català, amb seccions d'arts plàstiques i de més especialitats.
Inclou una secció d'enllaços ben completa a les pàgines personals de diversos artistes i a algunes altres webs i blocs d'art. La informació d'aquest espai és organitzada en 30 seccions per a poder situar-te fàcilment en les qüestions que t'interessin més.
Tot sobre els equipaments esportius a Catalunya, les federacions, l'esport escolar i l'universitari, el moviment olímpic, l'esport paralímpic o la formació i la recerca.
Espai d'actualitat de l'esport català.
Per informar-te de les activitats esportives que es fan a Catalunya, pots accedir a l'agenda de la Unió de Federacions Esportives de Catalunya (UFEC) amb el botó que hi ha al peu de la pagina principal de la seva web.
Tot sobre els premis i grans premis, els pilots i el món del motor en aquesta pàgina del circuit de Catalunya, situat a Montmeló (Vallès Oriental).
Espai web de les estacions d'esquí nòrdic catalanes.
Espot, Port Ainé i Tavascan amb un únic forfet que et permet conèixer es diferents estacions del Pallars Sobirà.
Una iniciativa de la Generalitat de Catalunya, un instrument adreçat a persones i organitzacions que intervenen a l'àmbit de l'esport a Catalunya per oferir-los la informació necessària, fer un seguiment de l'evolució del fenomen esportiu i prendre decisions en els seus àmbits de competència.
L'INEFC és el responsable de desenvolupar-lo amb la col·laboració d'altres entitats vinculades a l'esport a Catalunya.
Portals generals de turisme actiu, activitats d'aigua o de muntanya, sempre a la natura.
Hi trobaràs tota mena d'activitats, propostes per fer-te un pla i uns quants portals generals per posar-te en contacte amb empreses organitzadores.
Moltes vegades no valorem el que tenim més a prop i sobrevalorem allò que està a kilòmetres de distància.
El litoral català és objecte de desig de molta gent arreu del món.
Descobreix i gaudeix de les seves aigües, de les seves cales, dels seus camins, amb les activitats del projecte Vies Braves.
Portal oficial de turisme de l'Estat espanyol.
Disposa de cercador i secció d'esports.
Cerca-hi l'activitat que et sedueixi més!
Wikiloc de les rutes de cicloturisme a Catalunya.
Que vols viure experiències que t'apugin el nivell d'adrenalina?
O bé t'estimes més caminar tranquil·lament entre cingles i prats?
Submergir-te per a descobrir els secrets d'alta mar?
Calçar-te uns esquís i agafar velocitat?
Llançar-te daltabaix d'un pont amb una corda a la cintura?
D'esports d'aventura a la natura n'hi ha de tota mena, per a tots els gustos i públics.
Portals de turisme actiu i recursos a dojo d'activitats d'aigua o de muntanya, sempre a la natura.
Ressenyes d'alpinisme, escalada, barranquisme, BTT, etc., tant locals com internacionals.
Entra-hi i dissenya la teva ruta.
Formar part d'un equip, entrenar-se dues vegades la setmana i jugar partits el dissabte?
Posar-se uns esquís a la temporada de neu i baixar per les pistes?
Enfilar-se a una barca i fer un descens entre aigua i pedres?
Travessar prats i muntanyes per les sendes?
Tant si en practiques habitualment algun com si vols començar de zero, t'oferim uns enllaços pràctics.
Si ja ets esportista o t'has engrescat a fer qualsevol esport i cerques un equipament o un club, et proposem consultar primerament el cens elaborat per la Generalitat.
Des d'aquest cens pots saber quins equipaments esportius hi ha al barri, al poble i a la comarca.
I també pots fer la cerca segons el tipus d'instal·lacions que t'interessin.
També és de força utilitat estar al dia sobre les federacions esportives de Catalunya.
A la pàgina de la UFEC trobaràs el contacte i la pàgina web, si en tenen.
Des de cada federació et poden informar tant dels clubs més propers com dels requeriments per a formar-te i exercir com a jutge o àrbitre de la modalitat esportiva que t'interessi.
Per acabar, també afegim tota la informació sobre els equipaments esportius a Catalunya, les federacions, l'esport escolar i l'universitari, el moviment olímpic, l'esport paralímpic o la formació i la recerca.
Tot sobre els equipaments esportius a Catalunya, les federacions, l'esport escolar i l'universitari, el moviment olímpic, l'esport paralímpic o la formació i la recerca.
Cada any, quan arriba el desembre ja podem treure la pols dels equips i enfilar camí per practicar algun dels nombrosos esports d'hivern que ofereix el nostre país.
Explorem algunes disciplines que competeixen cada cop amb més adeptes amb el popularíssim esquí.
Anar a la muntanya, comprar un forfet i passar-se el dia fent descensos per les pistes ja fa dies que no és pas la única opció que tenen els enamorats de la muntanya i l'esport.
I és que l'hivern permet practicar una gran varietat d'activitats que cada dia guanya més adeptes.
L' alpinisme en general gaudeix d'un molt bon estat de salut gràcies a la popularització de la muntanya i gràcies al fet que els recursos necessaris cada cop estan més a l'abast de la majoria d'usuaris.
Les excursions amb raquetes de neu estan a l'abast de qualsevol persona amb un mínim de condicions físiques.
Els descensos en trineu cada dia estiren més i més gent, en qualsevol de les seves varietats: ja sigui el popular 'skeleton', o bé els no tan coneguts 'bobsleight' o 'luge', ambdues pràctiques olímpiques.
Si volem una mica menys d'emoció i risc ens podem deixar portar per uns trineus estirats per gossos, pràctica coneguda com a múixing que coneixen bé els participants en les edicions de Pirena, una cursa de trineus que cada any recorre els Pirineus.
Aquells i aquelles que tinguin una certa vocació artística sempre poden perfeccionar la tècnica en patinatge artístic sobre gel, tot i que n'hi haurà d'altres que optaran pel patinatge de velocitat, així com aquells que s'estimaran més un bon partit de hockei sobre gel.
Un altre esport de grup que cada dia guanya popularitat és el 'curling': es practica en una pista de gel i és molt similar a la petanca.
Exigeix molta precisió als participants ja que cal acostar-se el màxim possible a una diana amb el llançament d'unes pedres de granit ben pesades!
Per últim, les persones més agosarades sempre poden iniciar-se en el món més tècnic de l'escalada en gel, diuen que l'espectacle que n'obtens val molt la pena!
Això sí, a l'hora d'anar a la muntanya totes les precaucions són poques i, per descomptat, és imprescindible una assegurança per prevenir accidents.
Abans d'emprendre qualsevol activitat física cal equipar-se i preparar-se a consciència!
Una sèrie de consells bàsics que mai està de més recordar són:
Web col·laboratiu dedicat als esports de muntanya
Cada dia es lesionen 4 de cada 1.000 esquiadors, n'ets conscient?
Fins i tot als millors els passa!
Fixa't en el web que et proposem i posa't al dia.
Vols tenir a mà consells per evitar lesions practicant esports d'hivern?
Algunes dades per tenir en compte
Segons les estadístiques més recents, cada dia de pràctica de l'esquí es lesionen 4 de cada 1.000 esquiadors.
A més, fruit d'un estudi fet a la Universitat de West Virginia (EUA), se sap que el 59,7% dels esquiadors assumeix que és el responsable de la lesió.
Un altre estudi publicat per la Universitat de Vermont (EUA) estableix que un esquiador té de mitjana una lesió per cada 240 dies d'esquí.
La majoria de les lesions dels esquiadors són òssies.
Un 40% d'aquestes afecten les cames, amb predomini de les fractures de tíbia i les lesions lligamentoses del genoll.
Les segueixen les lesions al cap, la cara i el tronc, amb un percentatge del 30%.
El 30% restant correspon als braços i les espatlles.
Amb totes aquestes dades, no creus que és millor anticipar-te?
Llegeix aquests consells i posa't al dia en la prevenció de lesions!
Així que ja ho saps, obre la temporada de neu d'enguany posant en pràctica tots aquests consells i gaudeix dels esports d'hivern al màxim, però amb precaució!
Consells del Canal Salut del Departament de Salut per gaudir de la neu amb precaució
Recomanacions del cirurgià ortopòedic i traumatòleg Aleix Vidal del Centre Mèdic Teknon per prevenir algunes lesions
Article de l'OCU amb consells per evitar fer-se mal esquiant
Quan ens sentim poc àgils, abatuts, hem augmentat de talla o superem el nostre pes ideal, és un moment idoni per oblidar-nos del sofà i la butaca i començar a moure el nostre cos. Hi ha moltes disciplines esportives que permeten fer una activitat física suficient per mantenir-te en bona forma.
Segons el Departament de Salut, l'obesitat en persones majors de 18 anys (amb un índex de massa corporal superior a 30) s'associa amb trastorns cardiovasculars, diabetis mellitus, artrosi i alguns tipus de càncer, com el de còlon.
Una dada que ens anima a lluitar contra el sedentarisme per mantenir en forma el nostre cos i prevenir aquestes malalties.
En aquesta línia d'actuació, el Departament de Salut i la Secretaria General de l'Esport disposen del Pla d'Activitat Física, Esport i Salut (PAFES).
Es tracta d'un compendi de consells i idees d'exercicis i activitats esportives que podem aplicar a la nostra vida diària de forma fàcil i senzilla.
Practicar algun esport, fer gimnàstica o simplement jugar, caminar o anar amb bicicleta comporta millores físiques, però també psicològiques i socials:
- Permet sentir-se millor, amb més energia.
- Millora el nostre aspecte, l'agilitat i el to muscular.
- Ajuda a prevenir malalties com l'osteoporosi i la diabetis mellitus tipus II, a més de disminuir el risc de patir malalties del cor.
- Augmenta la capacitat respiratòria, relaxa, disminueix l'estrès i millora l'estat d'ànim.
- Ajuda a mantenir el pes i prevenir l'obesitat, ja que fa que es cremin més calories.
- Afavoreix les relacions socials: permet conèixer gent nova, fer amistats i és una bona excusa per reunir-se amb els amics.
Fer cada dia un mínim d'1 hora d'activitat física moderada.
Uns dissabtes a la tarda molt especials
Durant el curs, més de 750 centres d'esplai i agrupaments escoltes distribuïts per tot Catalunya fan activitats d'educació en el lleure amb l'objectiu d'acompanyar els infants i joves en el seu desenvolupament com a persones.
Podràs formar part d'un grup estable d'amics i amigues que participen, tots els dissabtes a la tarda, en les activitats i algunes excursions de cap de setmana que organitzen monitors, monitores i caps de forma voluntària.
Què trobaràs a la Guia d'entitats d'educació en el lleure de la Direcció General de Joventut?
Molts estan federats o pertanyen a grans associacions o moviments.
Quan facis la consulta pots filtrar els resultats per:
- federació/moviment al que pertanyen
Si vols conèixer el projecte educatiu de les federacions i moviments d'educació en el lleure als quals pertanyen els agrupaments escoltes i els centre d'esplai, pots consultar les associacions educatives del Consell Nacional de la Joventut.
Vols conèixer països diferents, viure una experiència d'intercanvi cultural i, alhora, fer una tasca solidària?
La Unió Europea, per mitjà del Servei Voluntari Europeu, t'ho posa a l'abast.
El Servei Voluntari Europeu (SVE) és una acció del programa Erasmus + de la Unió Europea.
Durant un període entre mig any i un any, els joves poden col·laborar activament amb una organització d'un altre país en feines d'àmbit social, ambiental, cultural, de desenvolupament tecnològic, de lleure, etc.
Pots consultar les diferents possibilitats per fer voluntariat en uns quants racons del món.
A més, si penses a marxar d'aquesta manera i t'agradaria anar a un indret concret (la Índia, Pròxim orient, Magreb...) pots mirar quines entitats del teu poble o ciutat treballen en aquest indret i demanar-los si poden esdevenir l'entitat d'enviament.
Aquesta ONGD amb seu a Barcelona, treballa per contribuir en la disminució dels nivells de pobresa en què es troben grans segments de la població de Madagascar.
Centren la seva tasca en la reinserció socioeconòmica de la dona i en la protecció de la infància en els àmbits de la salut, la nutrició i l'educació.
També realitzen accions a l'Índia.
Els camps de treball internacionals són estades d'estiu en què es combinen les activitats lúdiques i de lleure tot col·laborant en un projecte; realitzant tasques de servei a la comunitat, ja sigui ajudant persones, fent tasques de protecció de la natura, intervencions en el patrimoni, festivals o tasques de tipus arqueològic (entre d'altres).
Aquests camps de treball es realitzen en el país que s'indica en cada cas i estan organitzats per entitats i associacions del país on es fa el camp de treball.
Les persones participants en aquests camps de treball són joves procedents de tot el món en virtut d'uns acords d'intercanvi de places amb organitzacions internacionals que realitzen camps de treball.
La COCAT treballa en xarxa amb entitats catalanes i d'arreu del món per tal de construir un projecte integral de voluntariat, que, partint dels camps de treball i el voluntariat de llarga durada, inclogui un treball per a la inclusió mitjançant el voluntariat, l'educació per a la sostenibilitat, la igualtat i la solidaritat internacional, i l'educació en valors i per la participació social.
Organització internacional que promou la cultura de pau i defensa la justícia social a través de camps de treball entesos com a eina de desenvolupament personal, transformació social i construcció de pau en un entorn intercultural.
Hi ha gairebé 1.000 camps disponibles arreu el món, de temes molt diferents (medi ambient, cultura, inclusió social, educació...) i en diferents dates.
El programa de Camps de Solidaritat de SETEM té per objectiu formar els joves sobre les creixents desigualtats Nord-Sud, generar una mirada crítica i reflexiva sobre l'actual ordre mundial i impulsar l'activisme a Catalunya a favor de models socioeconòmics més justos i respectuosos amb els drets i la identitat dels pobles del Sud.
El programa t'ofereix la possibilitat de formar-te, conviure i col•laborar amb organitzacions d'Àsia, Amèrica Llatina i Àfrica en àmbits com l'educació, el comerç just, l'emigració o els Drets Humans.
Els camps de treball són estades d'estiu en què es combinen les activitats lúdiques i de lleure tot col·laborant amb un projecte; realitzant tasques de servei a la comunitat, ja sigui ajudant persones, fent tasques de protecció de la natura, intervencions en el patrimoni, festivals o tasques de tipus arqueològic (entre d'altres).
Aquests camps de treball es fan en la comunitat autònoma que s'indica en cada cas i estan organitzats pels governs respectius.
Les persones participants en aquests camps de treball sereu joves procedents d'arreu de l'Estat espanyol en virtut d'uns acords d'intercanvi de places entre totes les comunitats autònomes.
Consulta l'oferta i les característiques dels camps de treball per a aquest any en aquest enllaç.
Quan arriba, la gent treu d'armaris i trasters els vestits impermeables, trineus, botes i esquís, els guants i els gorros, el darrer crit en estris lliscants, els bastons...
I la xarxa ha esdevingut una eina indispensable per a conèixer d'antuvi quin és l'estat de la neu que trobarem.
Neu pols, gelada, poc o molt de gruix, saber a què ens atenim pot condicionar el nostre destí, sobretot quan ens disposem a gaudir dels paisatges empolsimats!
Sabem que més d'un i d'una sou fans fatals del contacte gèlid de la neu; sabem que us deliu per anar, els caps de setmana d'hivern, a cercar les millors pistes...
Per això al jove.cat us vam animar que votéssiu quin us semblava el millor web informatiu sobre la neu i les activitats relacionades.
El resultat s'ha dirimit entre dos dels cinc espais virtuals proposats.
El portal Temps de Neu s'ha endut el 73% dels vostres vots, i el 27% restant ha quedat en mans de l'espai Catneu.
D'altra banda el web especialitzat Tele Ski, la pàgina Neva Sport i el Canal Esqui han obtingut un trist 0% de les vostres preferències.
La qüestió és gaudir d'un dels fenòmens meteorològics més divertits del nostre país!
Pots baixar les pistes esquiant o rodolant, però per pujar-les és imprescindible utilitzar els remuntadors.
N'hi ha de diferents tipus: principalment, els telesquís, els telecadires, els telecabines i les cintes transportadores.
Per utilitzar-los, cal un forfet que es compra en arribar a l'estació i que s'ha de penjar a l'anorac, en un lloc visible.
N'hi ha que són vàlids tot el dia (de 9h a 17h) i valen entre 30 i 45 euros, depenent de l'estació, però també hi ha ofertes per al cap de setmana, per a quatre o cinc dies, per unes hores o per tota la temporada.
Assessora't i tria el que més et convingui.
Les estacions d'esquí tenen quilòmetres i quilòmetres de pistes habilitades per esquiar, però no totes tenen el mateix grau de dificultat.
Assegura't que la pista que vols baixar correspon al teu nivell tècnic.
Les pistes verdes són gairebé planes i estan pensades per als aprenents.
Per ordre de dificultat, després segueixen les blaves i les vermelles.
Els experimentats baixen per les pistes negres, que tenen un desnivell superior al 40%.
Et recomanem que t'asseguris tenir un bon nivell d'esquí abans de baixar per una pista negra.
Un cop dalt has de poder baixar amb seguretat!
Es coneix també amb els noms de "esquí de travessa" i "esquí alpinisme".
Per als practicants, aquesta és la modalitat més genuïna de l'esquí: no necessita pistes ni senyalització i té com a objectiu fer una travessa o l'ascensió i el descens d'un pic.
Probablement és, també, la forma d'esquiar més professionalitzada i té un grau de risc elevat.
Cal material específic i una bona preparació física i tècnica, a més de conèixer molt bé la muntanya per controlar i preveure allaus.
Per a molts és el retorn dels orígens de l'esquí alpí.
El telemarc aplica la tècnica de descens bàsica però amb el taló lliure i amb el sofisticat material del segle XXI.
Permet desplaçar-se per qualsevol terreny; amb els esquís equipats amb pells de foca es pot fer travessa i, en tenir el taló lliure, permet desplaçar-se per terrenys plans amb comoditat.
Semblava una moda però ha arrasat amb el material tradicional.
Els esquís tipus càrving són més amples a l'espàtula (davant) i a la cua (darrere) que al patí (centre) i, per tant, permeten una millor adherència a la neu i uns girs de pel·lícula.
Els esquís ja no són rígids ni un pam més alts que tu, sinó tot el contrari.
'Freestyle' o Surf d'estil lliure.
Indicat per als qui s'avorreixen baixant per les pistes i prefereixen volar que esquiar.
L'oferta de surf d'estil lliure creix a Catalunya i la majoria d'estacions s'identifiquen amb aquesta jove tendència amb propostes de parcs de 'freestyle' que inclouen mòduls de baranes, calaixos, 'big jumps' i migtubs.
L'estil lliure és més perillós que la resta de modalitats i requereix precaucions addicionals.
Totes les estacions disposen de circuits de 'snowboard', que és com el surf al mar, però a la neu.
Per practicar-lo, es necessita una planxa en què s'enganxen els peus i una tècnica que es basa en l'equilibri.
El secret rau en els girs o viratges que permetran el surfista lliscar a gran velocitat o fer salts i acrobàcies espectaculars.
Esquiar sobre neu verge i lluny de les cues dels remuntadors.
Ser el primer a deixar un rastre d'esquís a la neu immaculada.
Per esquiar forapista cal bona forma física i millor tècnica, a més d'uns esquís més amples que els normals i, sobretot, ser prudents.
Activitat ideal per a famílies que consisteix a passejar amb un trineu estirat per gossos.
Aquest esport, per la seva facilitat, s'ha generalitzat a les pistes d'esquí catalanes.
A Catalunya podràs participar en aquestes modalitats de camps de treball:
- Camps de treball a Catalunya amb participants residents a Catalunya.
Les persones participants en aquests camps de treball són majoritàriament joves residents a Catalunya i menors d'edat.
- Camps de treball a Catalunya amb participants residents a Catalunya i/o de la resta de l'Estat.
Les persones participants en aquests camps de treball a Catalunya són joves catalans o catalanes i joves procedents de tot l'Estat espanyol en virtut d'un intercanvi de places amb la resta de comunitats autònomes.
- Camps de treball a Catalunya amb participants residents a Catalunya i estrangers.
Les persones participants en aquests camps de treball a Catalunya són joves catalans o catalanes i joves procedents de tota Europa i la resta del món, majors d'edat, en virtut d'uns acords d'intercanvi de places amb entitats que organitzen camps de treball internacionals.
Els camps de treball són activitats de voluntariat que consisteixen en realitzar projectes i serveis en una comunitat que acull el grup de joves.
Cada participant es compromet, de manera individual o en grup, i de forma desinteressada, en participar en el treball proposat (ambiental, social, patrimonial, arqueològic, cultural...) a canvi de la pernoctació, la manutenció i de poder gaudir d'activitats de lleure educatiu.
A Catalunya, els camps de treball són organitzats per la Direcció General de Joventut i gestionats per entitats i associacions juvenils, tenen una durada de 15 dies, en període de vacances.
Els i les joves de Catalunya poden participar també en nombrosos camps de treball arreu del món, en diferents modalitats: n'hi ha que duren quinze dies, a l'estiu; i n'hi ha de fins a 6 mesos, a països del sud...
Si tens entre 14 i 29 anys i vols viure una experiència de contacte i d'intercanvi amb una comunitat, no ho dubtis: els camps de treball t'esperen.
Els programes de convivència amb famílies són una opció molt interessant per a submergir-se en una altra cultura, aprendre un idioma i conèixer nous costums.
La durada pot ser variable: des d'una setmana fins a un mes, tot i que es pot allargar fins a un any si ho volen totes dues parts.
- Les agències que organitzen aquests programes també ofereixen cursos d'idiomes i activitats esportives per a completar l'estada.
En la majoria de casos, el preu inclou l'allotjament i la manutenció, les classes i les activitats programades, però no pas el viatge ni els trasllats interns.
- Abans de signar res cal informar-se'n bé i demanar detalls sobre quins serveis s'hi inclouen per evitar sorpreses desagradables.
Per exemple, val més demanar si durant la teva estada conviuran amb la família més estudiants estrangers o de la teva mateixa nacionalitat, perquè això pot dificultar l'aprenentatge de la llengua.
- També cal que tinguis en compte que la gestió d'aquests intercanvis requereix un seguit de tràmits que són lents.
Per tant, has de fer la sol·licitud uns quants mesos abans de la data de sortida prevista.
- A la xarxa trobaràs multitud d'agències especialitzades, malgrat l'oferta és immensa pots iniciar la teva cerca amb els recursos que et proposem a l'apartat Aprendre idiomes a l'estranger.
Esplais, grups de dinamització juvenil i escoles són les entitats que generalment organitzen intercanvis en grup; però també hi ha organismes oficials -estatals o locals- que n'impulsen.
- En un intercanvi, un grup de joves d'un país en visita un altre d'un país diferent.
Amb això s'afavoreix el coneixement mutu i el diàleg entre nois i noies d'ambients i cultures diversos.
De vegades, l'intercanvi és recíproc, és a dir, el grup acollidor torna la visita al grup de fora.
Majoritàriament, hi participen joves de 14 anys a 30.
- Per a anar-te'n a fora, una altra possibilitat és un intercanvi individual d'any acadèmic.
Consisteix a estudiar un curs escolar en un país estranger.
Les agències organitzadores t'assessoren sobre els centres educatius, et cerquen allotjament i hi ha la possibilitat que et tramitin la matriculació i la convalidació d'estudis.
Aquest llistat ha estat elaborat per experts en informació juvenil amb la voluntat de facilitar una informació seriosa i contrastada, però no vol dir que aquestes entitats o empreses tinguin necessàriament vinculació amb la Generalitat de Catalunya.
És l'usuari o usuària que, un cop hi ha contactat, decideix si li semblen prou solvents i si li ofereixen un servei adequat d' acord amb els seus propis criteris de qualitat.